Édouard Ganche

Édouard Ganche (1880 - 1945) estis franca beletristo, muziksciencisto kaj biografiisto pri Frédéric Chopin.

 Biografio 
Édouard Ganche naskiĝis en la franca urbeto Baulon, apud Rennes, filo de kuracisto, kiu trofrue mortis kiam Édouard Ganche nur estis 12-jaraĝa. Tiu evento ege impresis lin.Édouard Ganche, Mon début dans la médecine. Un médecin de campagne en 1889, Denoël et Steele, 1936, p. 130. En 1909, li publikigis novelaron titolitan La Libro de la Morto, kiu atestas pri sia indigno rilate al la neevitebla destino de ĉiuj vivantuloj. Celante sekvi la ekzemplon de sia patro, li eklernis medicinon, sed li devis rezigni tiun vojon pro malsano. Li poste tute dediĉis sin al sia dua pasio, muziko, kaj pli precize al Frédéric Chopin. Dum sekvantaj jardekoj li iĝis unu el la eminentaj fakuloj de la pola komponisto.

Li fondis la societon Société Chopinhttp://www.frederic-chopin.com/ en Parizo en 1911, kune kun la komponisto Maurice Ravel (1875-1937) kaj la verkisto Camille Le Senne (1851-1931). Li direktis la Monumenta-n Eldono-n de Frédéric Chopin (Oxford University Press, 1928-1932). Pro lia intereso pri Chopin, li iĝis fervora defendanto de pola kulturo en Francio.

La ĉefaj muzikologaj verkoj de Édouard Ganche estis kolektitaj en kvar volumoj eldonitaj ĉe la franca eldonisto Mercure de France de 1913 ĝis 1935.

La Chopin-a kolekto de Édouard Ganche, enhavante originajn partiturojn, leterojn kaj personajn objektojn de Chopin nun estas en la Muzeo kaj en la Biblioteko de la Jagelona Universitato de Krakovo. Sia persona arkivo estas konservata en la muzikfako de la Nacia Biblioteko de Francio.Jean-Michel Nectoux et Jean-Jacques Eigeldinger, « Édouard Ganche et sa collection Chopin », Revue de la Bibliothèque nationale n° 7, marto 1983, p. 11-12.

 Distingaĝoj 
 Komandanto de la pola ordeno Polonia Restituta (1928).Encyklopedia Muzyczna: Część biograficzna, Krakovio: Polskie Wydawnictwo Muzyczne, 1987. 
 Kavaliro de la franca ordeno de la Honora Legio (1932).La originala atesto de kavalireco de la Honora Legio de Édouard Ganche ĉe Gallica, la retejo de la Nacia Biblioteko de Francio : http://gallica.bnf.fr/ark:/12148/btv1b8426450r

 Diversaĵoj 
La Kultura Centro Édouard Ganche de Baulon, naskiĝurbeto de Édouard Ganche, enhavas kulturotekon kaj plurajn kunvenĉambrojn dediĉitajn al kulturaj aŭ porinfanaj aktivaĵoj. Ĝi estis inaŭrigita aŭtune de 2007.

 Bibliografio 
 Le Livre de la mort, Société des auteurs-éditeurs, 1909; reeld. La Clef d'Argent, 2012 
 L'Ordre de la mort, La Clef d'Argent, 2017 
 La Vie de F. Chopin dans son œuvre, Société des auteurs-éditeurs, 1909
 Frédéric Chopin : sa vie et ses œuvres, 1810-1849, Mercure de France, 1913, reeld. 1921, reeld. 1949
 La Pologne et Frédéric Chopin, G. Morelli & Cie, 1917
 Dans le souvenir de Frédéric Chopin, Mercure de France, 1925
 Édition monumentale de l'œuvre de Frédéric Chopin, Oxford University Press, 1928-1932
 Voyages avec Frédéric Chopin, Mercure de France, 1934
 Souffrances de Frédéric Chopin : essai de médecine et de psychologie, Mercure de France, 1935
 Mon début dans la médecine. Un médecin de campagne en 1889, Denoël et Steele, 1936
 La auténtica celda de Frédéric Chopin en la Cartuja de Valldemossa (trad. Pío Tur Mayans, teksto en la Kastila kaj en la Kataluna), Lleonard Muntaner Editor, 1994 

 Referencoj 

 Eksteraj ligiloj 

 Franclingva retejo pri Édouard Ganche.

Kategorio:Muzikscienco
Kategorio:Frédéric Chopin
Kategorio:Francaj verkistoj
Kategorio:Francaj biografoj